**Nagyböjti kisokos**

*Kedves Testvérek!*

*Nem is olyan régen még viszonylag korlátozott, falusi körülmények között éltek az emberek, egy egységesen keresztény Európában, ahol az egyének, a családok életritmusát jórészt az egyház alakította. Manapság egy városias, technikai társadalomban élünk, amely vallási, világnézeti szempontból sokszínű és töredezett, a kereszténység pedig egyre inkább kisebbséget alkot benne. A nagyböjt sem „látható” többé úgy, ahogyan az régen volt. A* ***szent negyven nap*** *még a hívők zöme számára is inkább külsőségeket jelent, s negatív értelmű megközelítést hordoz. Olyan időszaknak tekintik, amelyben tilosak bizonyos dolgok, mint például a zsíros, húsos ételek fogyasztása, a táncos mulatságok és a szórakozás. A nagyböjt igazi szellemisége és a közfelfogás között tehát szakadék húzódik. Mindig könnyebb ugyanis valami lelki dolgot a külsődlegesre lefokozni, mint a* ***külső mögött******megkeresni a mélyebb, lelki valóságot****. Az előttünk álló negyven napban úgy tegyünk kísérletet ez utóbbira, hogy követjük Szent Pál apostol felhívását:* ***„Újuljatok meg lelketekben és értelmetekben, és öltsétek magatokra az új embert!”*** *(Ef 4,23-24). (Zoltán atya)*

**Mi a böjt?** Nem önsanyargatás és fogyókúra, hanem tudatosabb odafigyelés Istenre, embertársainkra és önmagunkra. Különösen szem előtt tartjuk ezt nagyböjt péntekjein. *Hamvazószerdán* és *Nagypénteken* Jézus értünk vállalt áldozata iránti tiszteletünk jeléül szigorú böjtöt tartunk.

Idei *közös böjti felajánlásunk és imaszándékunk*: plébániánk egész közösségéért − templomunk fölszentelésének 250. évfordulójára készülve.

***„Jóság-liszt”*** – minden elvégzett jócselekedet = egy kiskanálnyi liszt, amit összegyűjtve hetenként hozzunk el a templomba! (Húsvét vasárnapra készül el belőle a kalács ☺)

Nagyböjt péntekjein templomunkban **keresztutat** járunk: felidézzük a szenvedéstörténet állomásait és erőt merítünk abból, hogy Jézus mindezt értünk vállalta.

**Időpontja: 17:15.** (utána Szentmise).

**Hamvazószerda** – Febr. 17. A Szent 40 nap kezdete. Szigorú böjti nap.

17:00. Taizéi imaóra – szervita kápolna

18:00. Szentmise – szervita kápolna

**Márc. 19. Szent József** **ünnepe** – *Nagyapák, édesapák köszöntése és megáldása* a **18 órai szentmisében.**

**Márc. 20. – Nagyböjti lelki nap**

Vendégünk: Baranyi Károly gör.kat. diakónus

15:00. Lelkigyakorlatos beszéd 1.

16:00. Szentségimádás − gyóntatás

18:00. Szentmise – lelkigyakorlatos beszéd 2.

**Márc. 21.**

9:00. Lelkigyakorlatos beszéd 3.

**Virágvasárnap** **–** Márc. 28. **Jézus dicsőséges jeruzsálemi bevonulására emlékezünk**

9:00. Passió

**Szent Három Nap** – **Az egyházi év szíve**

reggelente 8:00-tól *Jeremiás siralmai* − énekes ima.

**Nagycsütörtök –** Ápr. 1. **Az utolsó vacsora emlékezete, Jézus szolgáló, lehajló és önmagát ajándékozó szeretetének ünneplése.**

18:00. Esti liturgia: az *Oltáriszentség alapítása – lábmosás szertartása, oltárfosztás, virrasztás*

A harangok elnémulnak.

**Nagypéntek** **–** Ápr. 2. **Jézus Krisztus szenvedése, kereszthalála, Jézus szeretetből fakadó életáldozatának ünneplése** – szigorú böjti nap.

15:00. Keresztút a Kálvárián

18:00. Esti liturgia, majd *virrasztás a szent sírnál*

**Nagyszombat –** Ápr. 3. **Jézus sírban nyugvásának napja** – *a „nagy csend”, a kongó üresség, a figyelmes várakozás ideje*

*Szent sír látogatás* – egész napos lehetőség betérni a templomba.

20:00. Húsvéti vigília (feltámadási liturgia): az Egyház egy nagy virrasztás keretében, jelképek segítségével ünnepli Jézus Krisztus föltámadását. A négy szimbólum négy részre osztja a szertartást: a fény, a Szentírás, a víz, a Kenyér. A liturgia végén feltámadási körmenet.

**Húsvétvasárnap –** Ápr. 4. **Jézus föltámadása**

9:00. Ünnepi szentmise, a végén ételszentelés

(az ünnepi ételekből hozhatunk a templomba).

*Mise után tojáskeresés a templomkertben.*

*Jóságlisztből sütött kalács elfogyasztása.* ☺

**Húsvéthétfő –** Ápr. 5.

9:00. Ünnepi Szentmise – locsolkodás ☺☺☺

NAGYBÖJTI KISOKOS 2021



www.makobelvaros.hu